Sverre Anker Ousdal

Sverre Anker Ousdal (1944–2026) var en norsk skuespiller som blir regnet som en av sin tids mest fremtredende mannlige, norske skuespillere. Han hadde blant annet flere hovedroller i norsk og svensk film.Ellen Horn: «En slags urkraft. Sverre Anker Ousdal fyller 75 år» – Klassekampen 12. juli 2019

 Karriere 
Ousdal scenedebuterte i 1965 på Den Nationale Scene. Han var ved Oslo Nye Teater 1967–1970 og ved Nationaltheatret fra 1970 til han ble pensjonist i 2014. Han fortsatte imidlertid å stå på scenen også etter å ha nådd pensjonsalderen.

Gjennom en lang karriere hadde han en rekke fremtredende roller både på teaterscenen og innen film og TV, og etablerte seg som en av de mest kjente og respekterte mannlige skuespillerne i Norge. Ved hans bortgang skrev NRKs teateranmelder Inger Merete Hobbelstad blant annet: «I over et halvt århundre var han en av Norges mest markante skuespillere.».

Sammen med Øivind Blunck ble han kjent for mange barn i 1970-årene som den ene rollefiguren i NRKs barne-TV-serie Klabb og Babb. Han hadde også fortellerstemmen i den norske versjonen av Postmann Pat, hvor han også fremførte sangene. I tillegg er han stemmen bak figuren «Lyle Tiberius Rourke» i Disney–filmen Atlantis : En forsvunnet verden fra 2001 og Bolla i SuperTed.

Ousdal hadde store roller i TV-seriene Grenselandtv.nrk.no - Grenseland (1979), The Last Place on Earth (1985) og Blodsbånd (1998). Ousdal medvirket også i flere episoder av Fleksnes, blant andre «Penger er alt» fra 1976, hvor han spilte fetteren til Fleksnes, «Kveleren fra Lyngdal», og i «Beklager, Teknisk feil» hvor han spiller en TV-reparatør. 

 Privatliv 
Sverre Anker Ousdal ble født i Flekkefjord og var en periode til sjøs før han gikk skuespillerlinjen på Statens teaterhøgskole. I 2008 undergikk han en levertransplantasjon, men operasjonen medførte komplikasjoner som gjorde ham svaksynt. Han fortsatte å medvirke i teaterstykker til tross for synstapet.

Ousdal var far til skuespilleren Mads Ousdal og var samboer med skuespilleren Kjersti Holmen.

 Filmografi (utvalg) 
 1967: Det største spillet (spillefilm)
 1969: Størmann Sørensen fra Hummerviga (kortfilm)
 1969: Operasjon Egon (spillefilm)
 1971: 3 (spillefilm)
 1972: I heisen (episode i TV-serien om Fleksnes)
 1973: Kanarifuglen (spillefilm)
 1974: Den siste Fleksnes (spillefilm)
 1974: Beklager, teknisk feil (episode i TV-serien om Fleksnes)
 1975: Hustruer (spillefilm)
 1976: Penger er alt (episode i TV-serien om Fleksnes)
 1977: Grenseland (TV-serie)
 1978: Pøbel (spillefilm)
 1982: Ingeniør Andrées luftferd (spillefilm)
 1983: Ja, vi elsker (spillefilm)
 1985: Falsk som vann (spillefilm)
 1985: Orions belte (spillefilm)
 1986: Femte generationen (TV-serie)
 1986: Plastposen (spillefilm)
 1987: En film om kjærlighet (spillefilm)
 1987: Etter Rubicon (spillefilm)
 1988: Folk og røvere i Kardemomme by (spillefilm)
 1989: Dykket (spillefilm)
 1993: Siste dans (spillefilm)
 1995: Kristin Lavransdatter (spillefilm)
 1997: Insomnia (spillefilm)
 1996: Hamsun (spillefilm)
 1999: Evas øye (spillefilm)
 1999: i.k. - Ivar Kreuger (spillefilm)
 2000: De 7 dødssyndene (spillefilm)
 2002:Familien (TV-serie)
 2002: Folk flest bor i Kina (spillefilm)
 2002: Alle elsker Alice (spillefilm)
 2003: Salmer fra kjøkkenet (spillefilm)
 2004: Andreaskorset (spillefilm)
 2005: Deadline Torp (spillefilm)
 2006: Pretty Nasty (kortfilm)
 2006: Biler (animasjonsfilm) – stemmerolle
 2015: Høst (spillefilm)

Ousdal er også kjent i rollen som Hitlers rustningsminister, Albert Speer, i teaterstykket om Speer (2019).

 Utmerkelser og priser 
 Utmerkelser 
 60px Ridder av 1. klasse av St. Olavs Orden (1997)

 Priser og nominasjoner 
 Pris  Kategori  For  Resultat Spellemannprisen 1975  Årets barneplate  Hei!   Amandaprisen 1990  Beste mannlige hovedrolle  Kreditorer   Teaterkritikerprisen 1995/1996       Per Aabels ærespris 1996       Gullruten 1998  Beste skuespiller  Blodsbånd   Amandaprisen 1998  Beste mannlige skuespiller   Amandaprisen 2009  Amandakomiteens ærespris     Anders Jahres kulturpris 2023      Gammleng-prisen 2024  Veteranprisen     Wenche Foss' ærespris 2024    for samlet bidrag til norsk kulturliv og publikums opplevelse  

 Referanser 

 Eksterne lenker 



Kategori:Norske skuespillere
Kategori:Skuespillere ved Nationaltheatret
Kategori:Skuespillere ved Oslo Nye Teater
Kategori:Skuespillere ved Den Nationale Scene
Kategori:Amanda for beste mannlige hovedrolle
Kategori:Riddere av 1. klasse av St. Olavs Orden
Kategori:Amandaprisen 2009
Kategori:Amandakomiteens Ærespris
Kategori:Amandaprisen 1998
Kategori:Vinnere av Gullruten for beste skuespiller
Kategori:Personer fra Flekkefjord kommune